open-index/open-wikipedia-markdown huggingface dataset:
Tiia Kiviranta

**Tiia Kiviranta** (s. 8. toukokuuta 1992 Tampere) on suomalainen taekwondoin. Hän kilpailee International Taekwon-Do Federation (ITF) -maailmanliiton kilpailuissa.

Kivirannan paras saavutus on maailmanmestaruus 2. danin liikesarjoissa vuodelta 2011 (Wellington, Uusi-Seelanti) hänen debytoidessaan maajoukkueessa yleisessä sarjassa. 

Juniorisarjoissa hän on saavuttanut seuraavat arvokisasijoitukset: MM-hopeaa 2. danin liikesarjoissa 2009, MM-pronssia ottelussa sarjassa alle 50kg 2009, EM-kultaa 2. danin liikesarjoissa 2008, EM-hopeaa 1. danin liikesarjoissa 2007 ja 2009, EM-hopeaa ottelussa sarjassa alle 50kg 2009, sekä EM-pronssia 2. danin liikesarjoissa 2010. Lisäksi hänellä on lukuisia SM-mitalisijoituksia sekä juniori- että yleisessä sarjassa.

Tiia Kiviranta on toisen polven maajoukkuetason urheilija taekwon-dossa. Hänen isänsä Tommi "Killeri" Kiviranta edusti Suomea arvokisoissa 1990-luvun alkupuolella. Seuratasolla he molemmat edustavat perinteikästä Tampereen Taekwon-Do Seuraa. Hänen valmentajansa on Jari Hietaniemi.

## Lähteet
The Great Stone War

**The Great Stone War** on yhdysvaltalaisen deathcore-yhtye Winds of Plaguen kolmas pitkäsoitto.

## Kappaleet

## Arviot
* Allmusic: 

## Lähteet

## Aiheesta muualla
* 
*
Heli Karjalainen

**Heli Karjalainen** (s. 17. tammikuuta 1977 Tampere) on suomalainen taekwondoin. Hän kilpailee International Taekwon-Do Federation (ITF)- maailmanliiton kilpailuissa.

Karjalainen on edustanut Suomea arvokisatasolla vuodesta 1997 alkaen. Hänen parhaat saavutuksensa ovat MM-pronssi ottelussa sarjassa alle 52 kg vuodelta 2007 ja MM-pronssi 4.–6. danin liikesarjoissa vuodelta 2011. Hän on saavuttanut EM-hopeaa 2. danin liikesarjoissa vuosina 2004 ja 2006, EM-pronssia ottelussa sarjassa alle 52 kg vuosina 2001 ja 2005, sekä EM-pronssia 2. danin liikesarjoissa vuonna 2001 ja 4. danin liikesarjoissa vuonna 2011. Lisäksi hän on voittanut Open European Cup -kilpailujen kultamitalin 4.–6. danin liikesarjoissa vuonna 2010. Hänellä on myös lukuisia sijoituksia PM- ja SM-kilpailuissa niin henkilökohtaisissa kuin joukkuesarjoissakin. 

Heli Karjalainen on valittu Suomen ITF Taekwon-Do ry:n vuoden kilpailijaksi vuosina 2001 ja 2004. Ammatiltaan hän on asiakaspalvelupäällikkö.

## Aiheesta muualla
* http://www.taekwon-do.fi/maajoukkue/mm-kilpailut-2011/karjalainen-heli-kapteeni/
Mattohait

**Mattohait** (Parascylliidae) on trooppisella Tyynellämerellä tavattava partahaikaloihin kuuluva kalaheimo.

## Lajit
Vanhimmat mattohaifossiilit on löydetty Libanonista ja ne on ajoitettu keskiselle liitukaudelle. Nykyisin eläviä mattohailajeja on seitsemän ja ne jaetaan kahteen sukuun. Lajit ovat:
**Cirrhoscyllium expolitum*
*Taiwaninmattohai (*Cirrhoscyllium formosanum*)
*Satulamattohai (*Cirrhoscyllium japonicum*)
*Kaulusmattohai (*Parascyllium collare*)
*Ruostemattohai (*Parascyllium ferrugineum*)
**Parascyllium sparsimaculatum*
*Kirjomattohai (*Parascyllium variolatum*)

## Anatomia
Mattohaiden heimon lajit ovat kooltaan pienikokoisia noin 34&ndash;91&nbsp;cm pitkiä. Suurin laji *Cirrhoscyllium expolitum* voi kuitenkin kasvaa jopa 3,3&nbsp;metriä pitkäksi. Ruumiinrakenteeltaan lajit ovat hoikkia ja niillä on kaksi selkäevää, joista etummainen sijaitsee vatsaevien takana. Kuonossa on lyhyet viikset ja suu on pieni. Hampaat ovat pienehköt ja teräväkärkiset ja niitä on kummassakin leuassa kahdestakymmenestä noin viiteenkymmeneen hammasriviä. Mattohailajit ovat ovipaarisia ja niiden munakotelot ovat pitkiä. 

## Levinneisyys
Mattohaita tavataan trooppiselta Tyyneltämereltä alueelta, joka ulottuu Japanista Australiaan. Ne elävät sekä mutaisilla, kivikkoisilla että hiekkaisilla pohjilla. Lajien ravinnosta tiedetään vain vähän, mutta ne todennäköisesti syövät pieniä kaloja, äyriäisiä ja pohjan selkärangattomia eläimiä.

## Lähteet
Töyhtökäet

**Töyhtökäet** (*Clamator*) on käkien heimoon kuuluva käkilintusuku. Töyhtökäkien sukuun kuuluu BirdLife Suomen mukaan neljä lajia.

## Töyhtökäkiin kuuluvia lajeja
* Harakkakäki (*Clamator glandarius*)
* Intiantöyhtökäki (*Clamator coromandus*)
* Jakobiinikäki (*Clamator jacobinus*)
* Palmikkokäki (*Clamator levaillantii*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Clamator
Bomber (moottoripyöräily)

**Bomber** (*[[Suomen kieli|suom]]. [[Pommi|pommitus]]*) on moottoripyöräilyn alalaji, jossa temppuillaan pääsääntöisesti kadulla ja tieliikenteessä muun liikenteen seassa. Bomber-moottoripyöräily on monien maiden tieliikennelakien mukaan kiellettyä, sillä se aiheuttaa vaaraa sivullisille ja muulle liikenteelle. Bomber-ilmiö alkoi Suomessa vuonna 1999.

## Lähteet
*Bomber.fi

### Viitteet
Windows Essentials

**Windowsin peruspaketti** (aikaisemmin nimillä Windows Live Essentials ja Windows Live Asennustyökalu) sisältää monta ilmaista Windowsin peruskäyttäjälle tarkoitettua ohjelmaa.

Ohjelmistot on suunniteltu toimimaan erityisesti Windowsin internetpalvelujen, kuten OneDriven ja Outlookin kanssa.

## Sovellukset
* Valokuvavalikoima (Photo Gallery)
* Elokuvatyökalu (Movie Maker)
* Microsoft OneDrive (Ei Windows 8.1-järjestelmiin)
* Writer
* Perheturva (Family Safety) (Vain Windows 7-järjestelmiin)
* Sähköposti (Mail)

Windowsin Peruspaketti 2012 voidaan asentaa Windows 7-, Windows 8-, Windows Server 2008 SP2- ja Windows Server 2008 R2-käyttöjärjestelmiin. Aikaisempi vielä Microsoft Download Centeristä löytyvä Windows Live Essentials toimii vanhoissa Windows XP- ja Windows Vista-käyttöjärjestelmissä.

### Paketista poistetut ohjelmat
* Windows Live Messenger Companion - Internet Explorerin lisäohjelma
* Messenger (myös nimellä Windows Live Messenger) (Päivitetään Skypeen, jos Messenger on asennettuna)
* Windows Live Mesh
* Bing Bar - Internet Explorerin lisäohjelma (työkalurivi)
* Outlook Connector Pack
* Microsoft Silverlight

## Katso myös
* MSN
* Windows Live

## Lähteet

## Aiheesta muualla
* Windowsin peruspaketti
Another Night In the Sun: Live in Helsinki

**Another Night In The Sun** on Michael Monroen live-albumi vuodelta 2010. Albumi on nauhoitettu 6. heinäkuuta 2010 Tavastia-klubilla Helsingissä. 

Albumilla on Monroen omien kappaleiden lisäksi cover-versioita Monroen vanhan yhtyeen Hanoi Rocksin esittämistä kappaleista sekä runsaasti cover-versioita vanhoista punk-klassikoista, eli Johnny Thunders -cover ”I Wanna Be Loved”, The Dead Boys -cover ” Ain’t Nothing* to Do”, The Stooges -cover ”1970” sekä The Damned -coverit ”Love Song” ja ”Machine Gun Etiquette”.  

## Kappaleet
#
#
#
#
#
#
#
#
#
#
#
#
#
#
#

## Kokoonpano
* Michael Monroe – laulu, huuliharppu, saksofoni
* Sami Yaffa – bassokitara, taustalaulu
* Ginger – kitara, taustalaulu
* Steve Conte – kitara, taustalaulu
* Karl Rockfist – rummut, taustalaulu

## Arvostelut
* Imperiumi.net: 8+
* Soundi: 

## Lähteet

## Aiheesta muualla
* ''Another Night in the Sun'' discogs.com -sivustolla
Pitkäpyrstökäet

**Pitkäpyrstökäet** (*Cercococcyx*) on käkien heimoon kuuluva käkilintusuku. Pitkäpyrstökäkien sukuun kuuluu BirdLife Suomen mukaan kolme lajia.

## Pitkäpyrstökäkiin kuuluvia lajeja
* Kalliokäki (*Cercococcyx montanus*)
* Nokikäki (*Cercococcyx mechowi*)
* Oliivikäki (*Cercococcyx olivinus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Cercococcyx
25 Phocaea

**25 Phocaea** on päävyöhykkeen asteroidi. Sen löysi Jean Chacornac 6. huhtikuuta 1853. 

Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on . Asteroidin spektrityyppi on S-luokkaa (Tholenin luokitus ja SMASSII).

Phocaea-ryhmä on nimetty 25 Phocaean mukaan. Ryhmän jäsenillä on suuri inklinaatio.

Asteroidi on nimetty muinaisen Turkin kaupungin Fokaian mukaan.

## Lähteet
*JPL Small-Body Database Browser: 25 Phocaea 
*Psi.edu 
*Kiyotsugu Hirayama and His Families of Asteroids 
*2. Asteroids and meteorites 

### Viitteet
Nnamdi Oduamadi

**Nnamdi Chidiebere Oduamadi** (s. 17. lokakuuta 1990 Lagos, Nigeria) on nigerialainen jalkapalloilija. Pelipaikaltaan hän on oikea laitalinkki. Oduamadi edustaa italialaista Colleferroa.

## Seurajoukkueura

Oduamadi nousi Milanin junioreista edustusjoukkueeseen kesällä 2010. Hän pelasi ensimmäisen ottelunsa Serie A:ssa 18. syyskuuta 2010, kun Milan pelasi kotonaan 1–1-tasapelin Cataniaa vastaan. Ottelu oli Oduamadin ainoa edustusjoukkueessa kaudella 2010–2011. Kesästä 2011 lähtien Oduamadi pelasi Milanista lainalla eri seuroissa. Vuosina 2011–2015 hän pelasi 81 ottelua Serie B:ssä ja teki 12 maalia edustaen Torinoa, Varesea, Bresciaa, Crotonea ja Latinaa. Syyskaudella 2015 Oduamadi oli lainassa Turkin toisella sarjatasolla Şanlıurfasporissa, jossa ei pelannut sarjaotteluita.

Maaliskuussa 2016 Milan lainasi Oduamadin Suomen Veikkausliigassa pelaavaan HJK:hon.

## Maajoukkueura

Nigerian A-maajoukkueessa Oduamadi on pelannut 13 ottelua ja tehnyt neljä maalia vuosina 2012–2014. Hän oli mukana Maanosaliittojen cupissa 2013, jossa teki hattutempun Tahitia vastaan Nigerian voittaessa 6–1. Hän pelasi turnauksessa myös Uruguayta vastaan. Oduamadi on edustanut Nigeriaa kilpailullisissa maaotteluissa lisäksi , joissa hän pelasi viisi ottelua ja teki maalin Keniaa vastaan.

## Lähteet
Energia Yhdysvalloissa

**Energia Yhdysvalloissa** kuvaa Yhdysvaltojen energian ja sähkön tuotantoa ja kulututusta.

## Öljy

IEA:n mukaan Yhdysvallat oli kolmanneksi suurin öljyntuottaja vuonna 2009. Se tuotti öljyä 320&nbsp;Mt (8&nbsp;% maailman tuotannosta).

## Energiantuotanto, tuonti ja  hiilidioksidipäästöt

## Sähkö

IEA:n mukaan Yhdysvallat tuotti sähköä eniten vuonna 2008 eli yhteensä 4&nbsp;344 TWh, mikä oli 21,5 % maailman sähköntuotannosta. Vuonna 2008 sähköntuotannon lähteisiin sisältyi:
* 2&nbsp;133 TWh kivihiili 
* 911 TWh maakaasu 
* 838 TWh ydinvoima 
* 282 TWh vesivoima 
*  58 TWh öljy

## Katso myös
* Yhdysvaltain energiapolitiikka

## Lähteet
Take Them and Break Them

**Take Them and Break Them** on Michael Monroen  EP-levy vuodelta 2003. Se on julkaistu vain Japanissa.

Levyn nimikappale ”Take Them And Break Them” on cover-versio The Wanderers -yhtyeen kappaleesta. Toisen kappaleen ”Backbiter” on alkujaan levyttänyt The Ruts.

## Kappaleet
# 
# 
# 
# 
# 
# 

## Lähteet
Sensory Overdrive

**Sensory Overdrive** on Michael Monroen  albumi vuodelta 2011. Brittiläinen *[[Classic Rock]]* -lehti palkitsi sen vuoden parhaana albumina 9. marraskuuta 2011. Myös Emma-gaalassa 2011 albumi palkittiin vuoden rock-albumina. Albumi on myynyt kultalevyyn oikeuttavan määrän. Albumilla vierailee Motorhead yhtyeen laulaja Lemmy Kilmister, sekä rocklegenda Lucinda Williams.

## Kappaleet

## Kokoonpano
;Yhtye
* Michael Monroe – laulu, huuliharppu, saksofoni
* Sami Yaffa – bassokitara, taustalaulu
* Ginger – kitara, taustalaulu
* Steve Conte – kitara, taustalaulu
* Karl Rockfist – rummut, taustalaulu

;Vierailevat muusikot
* Lucinda Williams – "Gone Baby Gone"
* Lemmy – "Debauchery as a Fine Art"

## Arvostelut
* Imperiumi.net: 
* Kaaoszine: 
* Soundi: 

## Lähteet

## Aiheesta muualla
* ''Sensory Overdrive'' discogs.com -sivustolla
Rouven Sattelmaier

**Rouven Kai Sattelmaier** (s. 7. elokuuta 1987 Ludwigsburg, Länsi-Saksa) on saksalainen jalkapallomaalivahti, joka edustaa Bundesliigassa pelaavaa Bayern Müncheniä.

Sattelmaier on edustanut peliurallaan myös Affalterbachia, Stuttgartia, Freibergia, Stuttgarter Kickersiä ja Jahn Regensburgia, joista viimeksi mainitussa pelatessaan hänet palkittiin 3. Ligan parhaana pelaajana vuonna 2009. Bayern Müncheniin hän siirtyi heinäkuussa 2010.

## Lähteet
Energia Saudi-Arabiassa

**Energia Saudi-Arabiassa** käsittelee Saudi-Arabian energian tuotantoon, jakeluun ja kulutukseen liittyviä asioita.

Öljy ja siihen liittyvät teollisuudenalat hallitsevat Saudi-Arabian taloutta.

## Kulutus
Energiankulutus asukasta kohti vuonna 2022 oli 313,9 miljoonaa BTU:ta, maailman 195 valtion joukoossa kahdeksanneksi suurinta.

Saudi-Arabiassa käytetyistä energianlähteistä liki kolmannes menee muuhun kuin energiakäyttöön eli lähinnä petrokemian teollisuuden raaka-aineeksi. Liikenne käyttää 28%, teollisuus 23%, kotitaloudet 9% ja maatalous 0.3%.

## Öljy
Saudi-Arabialla on noin viidennes maailman tunnetuista öljyvaroista, enemmän kuin millään muulla maalla. Öljyesiintymät sijaitsevat idässä, Irakista ja Kuwaitista etelään Rubʿ al-Khalin ja Persianlahden pohjan alla.

Saudi-Arabia tuottaa päivässä yli 11 miljoonaa barrelia raakaöljyä, ja kuluttaa jalostettua öljyä noiin 3,6 miljoonaa barelia päivässä. Sen tunnetut öljyvarat ovat 258 miljardia barrelia (2021).

Öljyteollisuutta on kehitetty alusta alkaen yhdessä Britannian ja Yhdysvaltojen kanssa. Vuonna 1951 Arabian American Oil Company (Aramco) löysi Lähi-idän ensimmäisen offshore-kentän Raʾs Al-Saffāniyyahista. Vuonna 1950 Aramco otti käyttöön putkilinjan Saudi-Arabiasta Jordanian ja Syyrian poikki Välimerelle Libanonissa. Linja oli käytössä vain satunnaisesti ja suljettiin 1983.  Vuonna 1981 valmistui raakaöljyn kuljettamiseen rakennettu Petroline, joka kulkee Al-Jubaylista Persianlahdella Yanbuun Punaisellemerelle. Se lyhensi huomattavasti etäisyyttä Eurooppaan, kun laivojen ei tarvinnut kulkea Persianlahden ja Hormuzin salmen läpi.  Aramco rakensi massiivisen kaasunkeräysjärjestelmän ja Petrolinen rinnalle putken nesteytetyn maakaasun kuljetusta varten.

1970-luvulla ja 80-luvun alussa Saudi-Arabia osti vähitellen Aramcon omistuksen kokonaan itselleen, ja vuonna 1988 yrityksen nimi muutettiin Saudi Aramcoksi.

## Sähkö
Vuonna 2022 fossiiliset polttoaineet, lähinnä maakaasu ja diesel, kattoivat Saudi-Arabian sähköntuotannosta  99,7%. Aurinkovoimalla tuotettiin 0,2% ja tuulivoimalla 0,1%.

Vuonna 2021 maa julkisti tavoitteet, joiden mukaan vuonna 2023 se tuottaisi sähköstään puolet uusiutuvilla energianlähteillä, puolet maakaasulla. Ydinvoiman käyttöönottoa on suunniteltu vuodesta 2007 useiden eri ulkomaalaisten yhtiöiden kanssa.

## Energia ja  hiilidioksidipäästöt

## Lähteet
I Am the West

**I Am the West** on rap-artisti Ice Cuben yhdeksäs studioalbumi. Se julkaistiin 28. syyskuuta 2010 Lench Mob Recordsin kautta.

## Listasijoitus
Albumi sijoittui ilmestymisviikollaan Billboard 200 -listan 22. sijalle 22&nbsp;000 kappaleen viikkomyynnillään. 7. marraskuuta 2010 albumia oli myyty yhteensä 44&nbsp;000 kappaletta.

## Kappaleet

## Arvostelut
* Metacritic: 62/100
* Allmusic: 
* HipHopDX: 
* Rolling Stone: 

## Lähteet
Juoksukäet

**Juoksukäet** (*Geococcyx*) on käkien heimoon kuuluva käkilintusuku. Juoksukäkien sukuun kuuluu BirdLife Suomen mukaan kaksi lajia.

## Juoksukäkiin kuuluvat lajit
* Kalifornianjuoksukäki (*Geococcyx californianus*)
* Pikkujuoksukäki (*Geococcyx velox*)

## Lähteet
*BirdLife Suomi ry: Maailman lintujen suomenkieliset nimet 2., uudistettu painos (2006) 

## Aiheesta muualla
*ITIS: Geococcyx
Pirkko Valtonen

**Pirkko Mirjam Valtonen** (4. elokuuta 1931 Pori – 26. kesäkuuta 2014 Pori) oli suomalainen merkonomi ja poliitikko, joka toimi SDP:n kansanedustajana vuosina 1978–1983 ja 1985–1987.

## Elämä ja ura
Valtonen suoritti keskikoulun Porin tyttölyseossa ja valmistui merkonomiksi Porin kauppaoppilaitoksesta vuonna 1951. Hän teki työuransa eri tehtävissä Kansaneläkelaitoksen Porin toimistossa vuosina 1952–1994 muun muassa jaostopäällikkönä ja vakuutuspäällikkönä.

Valtonen oli Porin kaupunginvaltuuston jäsen vuosina 1965–1992. Vuonna 1978 hän nousi kansanedustajaksi Rauman kaupunginjohtajaksi valitun Uljas Mäkelän tilalle. Valtonen valittiin eduskuntaan vuoden 1979 vaaleissa, mutta neljä vuotta myöhemmin hän jäi ensimmäiselle varasijalle. Syyskuussa 1985 Valtonen nousi toisen kerran eduskuntaan varasijalta Pirkko Työläjärven siirryttyä Turun ja Porin läänin maaherraksi. Hän oli ehdolla vielä vuosien 1987 ja 1991 eduskuntavaaleissa, muttei tullut valituksi. Presidentin valitsijamiehenä Valtonen oli vuonna 1982.   

Vuosina 1981–1986 Valtonen toimi Sosialidemokraattisten Naisten varapuheenjohtajana ja toisena varapuheenjohtajana, sekä 1987–1990 ensimmäisenä varapuheenjohtajana. Vuonna 1981 hän oli ehdolla SDP:n puoluesihteeriksi, mutta hävisi äänestyksessä Erkki Liikaselle.

Sosiaalineuvoksen arvonimi Valtoselle myönnettiin vuonna 1995.

## Lähteet
Helpitähkiö

**Helpitähkiö** (*Phleum phleoides*, myös *P. boehmeri*) on monivuotinen, Euraasiassa tavattava kuivien niittyjen ja arojen heinäkasvi. Helpitähkiö on Suomessa rauhoitettu Ahvenanmaalla, ja luokiteltu koko maassa silmälläpidettäväksi lajiksi.

## Ulkonäkö ja koko
Mätästävästi kasvava helpitähkiö kasvaa 30–50&nbsp;cm korkeaksi. Varret ovat kaljuja ja tyviosistaan violetin värisiä. Lehtilapa on melko lyhyt, 2–3&nbsp;mm leveä, kouruinen ja pitkäsuippuinen. Lehden kieleke on lyhyt ja tylppä. Kukinto on hieman haarova, tiheä, karkea, tähkämäinen röyhy. Kooltaan se on 3–12&nbsp;cm x 3–6&nbsp;cm. Tähkylät ovat 2–4&nbsp;mm pitkiä, litteitä, kaljuja, karkeita ja yksikukkaisia. Kaleet ovat vino- tai suippokärkisiä, teräväselkäisiä, tylppiä. Kaleen ota on lyhyt tai se puuttuu kokonaan. Helpeet ovat kaleita lyhyempiä ja tylppiä. Ulkohelve on vihneetön. Helpitähkiö kukkii Suomessa touko-kesäkuussa.

Helpitähkiö muistuttaa samaan sukuun kuuluvaa nurmitähkiötä eli timoteita (*P. pratense*). Lajit on helppo erottaa taivuttamalla kukintoa, jolloin nurmitähkiön kukinto säilyttää tähkämäisyytensä taivutettunakin, mutta helpitähkiön kukinnossa sen haarat eroavat kukintorangasta.

## Levinneisyys
Helpitähkiötä tavataan Euroopassa Espanjasta läpi Keski- ja Itä-Eurooppaan. Etelässä levinneisyysalue rajoittuu Pohjois-Italiaan, Pohjois-Kreikkaan, Turkkiin ja Kaukasukselle, pohjoisessa Ison-Britannian eteläosiin, Etelä-Norjaan, Keski-Ruotsiin, Etelä-Suomeen ja Baltiaan. Venäjän keskiosista levinneisyysalue jatkuu edelleen leveänä vyöhykkeenä Keski-Aasiaan saakka. Suomessa helpitähkiötä on tavattu Ahvenanmaalta sekä paikoin muualta Etelä-Suomessa. Lajista on myös yksittäinen esiintymä Raahen seudulla. Laji on kuitenkin hävinnyt monilta entisiltä esiintymisalueiltaan. Ahvenanmaalla helpitähkiö on muinaistulokas, Manner-Suomessa uustulokas.

## Elinympäristö
Suomessa helpitähkiö kasvaa kuivilla, avoimilla rinneniityillä. Laji on kalkinsuosija. Lajin suurimpana uhkana Suomessa on kasvupaikkojen umpeenkasvu laidunnuksen loputtua.

## Lähteet
* Ranta, Pertti: *Helpitähkiö*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 205.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suomen lajien uhanalaisuus – Punainen kirja 2010*. Toim. Rassi, Pertti & Hyvärinen, Esko & Juslén, Aino & Mannerkoski, Ilpo. Ympäristöministeriö & Suomen ympäristökeskus, Helsinki 2010.

### Viitteet

## Aiheesta muualla
* Kasviatlas 2022: Helpitähkiön (''Phleum phleoides'') levinneisyys Suomessa.
* Pinkka, Lajintuntemuksen oppimisympäristö: Helpitähkiö (''Phleum phleoides'')
* Suomen Lajitietokeskus: Helpitähkiö (''Phleum phleoides'')
* United States Department of Agriculture (USDA): ''Phleum phleoides'' 
* Flora of China: ''Phleum phleoides''
Droue-sur-Drouette

**Droue-sur-Drouette** on kunta Ranskassa, Centren alueella Eure-et-Loirin departementissa. Kunnassa oli 1&nbsp;246 asukasta vuonna 2008.

## Lähteet
Jahangir

**Jahangir** (31. elokuuta 1569 Fatehpur Sikri, Intia – 28. lokakuuta 1627 matkalla Lahoreen, nykyään Pakistanissa) oli neljäs Intian suurmogulihallitsija. Hän hallitsi vuosina 1605–1627. 

Häntä hallitsijana edeltäneen isänsä Akbarin tavoin Jahangir oli suvaitsevainen ei-muslimeja kohtaan ja oli suuri taiteiden tukija. Hän jatkoi isänsä aloittamalla hallintolinjalla ja laajensi valtakuntaa. Jahangirin persialaissyntyinen vaimo ja tämän perhe saivat huomattavaa poliittista vaikutusvaltaa hovissa.. Myös persialainen kulttuuri sai jalansijaa Jahangirin hallitsemassa Suurmogulien valtakunnassa.

## Lähteet

## Aiheesta muualla
Polypodiales

**Polypodiales** on saniaisten Polypodiopsida-luokkaan kuuluva lahko. Se sisältää suurimman osan nykyisistä saniaislajeista. Smithin luokittelussa (2006) lahkoon kuuluu kaksi lähisukuisten heimojen ydinryhmää ja neljä sukupuun tyvipuolen heimoa, yhteensä 15 saniaisheimoa. Joissain luokitteluissa toisen pääryhmän (raunioiskasvit Aspleniaceae sukulaisineen) heimoja on viety muihin lahkoihin. Polypodiales-lahkon synonyymejä ovat muun muassa Aspleniales, Athyriales, Blechnales, Dryopteridales ja Pteridales.

## Heimot
* Aspleniaceae – raunioiskasvit
* Blechnaceae – kampasaniaiskasvit
* Davalliaceae – käpäläsaniaiskasvit
* Dennstaedtiaceae – tesmasaniaiskasvit eli sananjalkakasvit
* Dryopteridaceae – alvejuurikasvit
* Lindsaeaceae – käätyimarrekasvit
* Lomariopsidaceae
* Oleandraceae – peitsisaniaiskasvit eli sulkasaniaiskasvit
* Onocleaceae – helmisaniaiskasvit
* Polypodiaceae – kallioimarrekasvit
* Pteridaceae – sanikkakasvit
* Saccolomataceae
* Tectariaceae
* Thelypteridaceae – sysi-imarrekasvit eli nevaimarrekasvit
* Woodsiaceae – kiviyrttikasvit

## Lähteet
TUL Cup 2007

**Työväen Urheiluliiton jalkapallomestaruus** ratkaistiin Pirkkahallissa 3.–4.3.2007. Ykkösessä pelaava TPV vei vuoden 2007 TUL:n mestaruuden. Loppuottelussa joukkue kaatoi FC KooTeePeen rangaistuspotkukilpailun jälkeen varsinaisen peliajan päättyessä maalittomaan tasapeliin.

## Lohko A

## Lohko B

## Sijoitusottelut

## Aiheesta muualla
* http://www.fmsuomi.com/forum/viewtopic.php?f=57&t=5223 
* http://www.fckooteepee.fi/?page=showCalendar&date=2007-03-03
* http://www.fckooteepee.fi/?page=showCalendar&date=2007-03-04
Bertil Karlsson (jääkiekkoilija)

**Bertil ”Masen” Karlsson** (1. tammikuuta 1938 – 9. maaliskuuta 2011) oli ruotsalainen jääkiekkoilija, pelipaikaltaan puolustaja.

Karlsson pelasi suurimman osan edustusjoukkueuraansa, 1950-luvulta alkaen, gävleläisseura Strömsbro IF:ssä, joka oli myös hänen kasvattajaseuransa. Vuonna 1968 hän siirtyi kahdeksi kaudeksi toiseen gävleläisseuraan Brynäs IF:ään, jossa oli voittamassa vuonna 1970 Ruotsin jääkiekkomestaruutta. Kovaotteisena puolustajana tunnettu Karlsson toimi myöhemmin yhden kauden Storviks IF:n pelaajavalmentajana ja muutaman vuoden Strömsbro IF:n päävalmentajana.

Karlsson edusti Ruotsin jääkiekkomaajoukkuetta kolmissa jääkiekon maailmanmestaruuskilpailuissa, ensimmäisen kerran Prahassa 1959. Colorado Springsissä 1962 hän oli voittamassa maailmanmestaruutta ja Tukholmassa 1963 MM-hopeaa. Yhteensä hän pelasi maansa maajoukkueessa 66 A-maaottelua, viisi B-maaottelua ja kaksi nuorten maaottelua.

Bertil Karlssonin kymmenen vuotta nuorempi veli Torsten Karlsson pelasi niin ikään jääkiekkoa Strömsbro IF:n edustusjoukkueessa.

## Lähteet

## Aiheesta muualla
*
Ihotauti

**Ihotauti** on ihmisen iholla esiintyvä sairaus tai tulehdus. Tällöin ilmenee kudoksen halkeilemista, rakkuloita tai ihottumaa. Tavallisimpia ihotauteja ovat akne, psoriasis, atooppinen ihottuma, eri allergiat ja silsa. Hoitomuotoina käytetään rasvoja, antibiootteja ja leikkaushoitoa varsinkin luomien kohdalla sekä valohoitoa.

Ihotautien syynä voi olla perimä, altistuminen, varhainen kehityshäiriö, kemiallinen tai fysikaalinen vaurio tai verenkiertohäiriö taikka loinen. 

Ihotauteihin liittyvät lääkkeet on luokiteltu anatomis-terapeuttis-kemiallisessa lääkeluokituksessa eli ATC-luokituksessa ryhmään D.

## Katso myös
* Dermatologia
* Ekseema
* Akne
* Neurofibromatoosi 1
* Syyhy

## Lähteet
*HUS.fi 
*TherapiaFennica.fi

## Aiheesta muualla
*Lääkealan turvallisuus- ja kehittämiskeskus (Fimea): ATC-luokitus
Bertil Karlsson

**Bertil Karlsson** on muun muassa seuraavien henkilöiden nimi:

*Bertil Karlsson, ruotsalainen kestävyysjuoksija
*Bertil Karlsson (s. 1927), ruotsalainen näyttelijä
*Bertil Karlsson (1938–2011), ruotsalainen jääkiekkoilija
Polypodiopsida

**Polypodiopsida** (syn. Pteridopsida) eli *leptosporangiaattiset saniaiset* on putkilokasviluokka, joka sisältää suurimman osan saniaisista. Nykyisin elävistä saniaisista (laajasti käsitettynä ryhmänä) luokan ulkopuolelle jäävät Psilotopsida-luokka, Marattiaceae-heimo ja kortteet (Equisetopsida). Smithin luokittelussa (2006) luokka sisältää seuraavat lahkot:
* Cyatheales
* Gleicheniales
* Hymenophyllales, sisältää yhden heimon sammalsaniaiskasvit (Hymenophyllaceae)
* Osmundales, sisältää yhden heimon kuningassaniaiskasvit (Osmundaceae)
* Polypodiales
* Salviniales
* Schizaeales

Uudemmassa luokittelussa loputkin nykyisistä saniaisista sijoitetaan tähän luokkaan, jolloin se sisältäisi lisäksi lahkot:
* Equisetales
* Marattiales
* Ophioglossales
* Psilotales

## Lähteet
Poppius

**Poppius** on suomalainen suku. Suvun kantaisä oli 1550-luvulla syntynyt Ericus Henrici, joka toimi kuolemaansa saakka 1608 Uskelan kirkkoherrana. Suku on vanha pappissuku, jossa on toiminut kantaisästä lähtien pappeja seitsemän sukupolven ajan.

## Suvun jäseniä
;Aikajärjestyksessä
*Henrik Poppius (1721–1786), Juvan kirkkoherra, sahanomistaja, rovasti
*Gabriel Poppius (1769–1856), kauppakollegion presidentti, korkeimman oikeuden jäsen, valtioneuvoston jäsen, Henrik Poppiuksen poika
*Abraham Poppius (1793–1866), runoilija ja pappi
*Karl Alfred Poppius (1846–1920), perhostutkija
*Olga Poppius (1866–1939), näyttelijä, lausuja, puheilmaisun opettaja
*Wilhelm Gabriel Poppius (1867–1939), tullihallituksen pääjohtaja
*Bertil Poppius (1876–1916), hyönteistutkija
*Uolevi Poppius (1896–1978), tykistön tarkastaja, Suomen Väestönsuojelujärjestön puheenjohtaja, kenraaliluutnantti
*Liisa Poppius (1900–1979), sukututkija ja Valtionarkiston kanslisti
*Håkan Poppius (1927–2019), lääkäri, professori

;Aakkosjärjestyksessä
*Abraham Poppius (1793–1866), runoilija ja pappi
*Bertil Poppius (1876–1916), hyönteistutkija
*Gabriel Poppius (1769–1856), kauppakollegion presidentti, korkeimman oikeuden jäsen, valtioneuvoston jäsen, Henrik Poppiuksen poika
*Henrik Poppius (1721–1786), Juvan kirkkoherra, sahanomistaja, rovasti
*Håkan Poppius (1927–2019), lääkäri, professori
*Karl Alfred Poppius (1846–1920), perhostutkija
*Liisa Poppius (1900–1979), sukututkija ja Valtionarkiston kanslisti
*Olga Poppius (1866–1939), näyttelijä, lausuja, puheilmaisun opettaja
*Uolevi Poppius (1896–1978), tykistön tarkastaja, Suomen Väestönsuojelujärjestön puheenjohtaja, kenraaliluutnantti
*Wilhelm Gabriel Poppius (1867–1939), tullihallituksen pääjohtaja

## Aiheesta muualla
*
Rintakuva

**Rintakuva** ( ylävartalo) on kuva ihmisen vartalon yläosasta. Se liittyy tavallisesti kuvanveistoon, mutta voi olla myös maalaus, piirustus tai grafiikkaa. Rintakuva voi olla muotokuva, joka näyttää vain aiheen pään ja olkapäät.

Suomen eduskunnan valtiosalissa on eduskunnan puhemiehenä toimineiden presidenttien rintakuvat.

## Rintakuvia

Kuva:Nefertiti bust (front).jpg|Nefertitin rintakuva.
Kuva:Bust of Richard Bently by Louis-François Roubiliac.jpg|Louis-François Roubiliac, *Richard Bentley*.
Kuva:Chinese Carpeaux Petit Palais PPS01556.jpg|Jean-Baptiste Carpeaux, *Kiinalainen*, 1872.
Kuva:Arno Breker Adolf Hitler(1938).jpg|Arno Breker, *Adolf Hitler*.
Kuva:Chemnitz - Karl Marx monument at night (aka).jpg|Taiteilijakollektiivi, *[[Karl Marx -monumentti]]*.


## Katso myös
*Hermi

## Lähteet

## Aiheesta muualla
Salviniales

**Salviniales** on saniaisten *[[Polypodiopsida]]*-luokkaan kuuluva kasvilahko. Siihen sisältyy Smithin luokittelussa (2006) kaksi heimoa: Marsileaceae ja Salviniaceae. Joissain luokitteluissa lahkossa on myös kolmas heimo Azollaceae. Salvinialesiin on yhdistetty aiempi Marsileales-lahko.

Salviniales-lahkossa on monia vesisaniaislajeja. Suomessa tavataan vain yksi laji, hyvin harvinainen ormio (*Pilularia globulifera*).

## Heimot
* Ormiokasvit (Marsileaceae)
* Kellussaniaiskasvit (Salviniaceae)

## Lähteet
Babəkin piirikunta

**Babəkin piirikunta** (, ) on paikallishallintoalue Azerbaidžaniin kuuluvassa Nahitševanin autonomisessa tasavallassa. Vuonna 1978 perustetun piirin pinta-ala on 902 neliökilometriä. Asukkaita on 63&nbsp;700 henkeä (vuonna 2010).

Babəkin piiri sijaitsee Nahitševanin keskiosassa. Se rajoittuu pohjoisessa Armeniaan, koillisessa Şahbuzin ja idässä Culfan piireihin, etelässä Iraniin ja lännessä Kəngərlin piiriin. Babəkin piirin keskellä sijaitsee erillinen Nahitševanin kaupunkialue. Etelärajalla virtaa Araksjoki.

Piirin keskus on Babəkin taajama. Kuntia on yhteensä 40 ja kyliä 39.

Piirin kautta kulkevat Nahitševanista länteen, pohjoiseen ja itään johtavat maantiet sekä Ordubadin ja Şərurin välinen rautatie. Seudun talous perustuu suolan, kivennäisvesien ja rakennustarvikkeiden tuotantoon sekä maatalouteen, joka on erikoistunut viljan, viinirypäleiden, hedelmien ja sokerijuurikkaan viljelyyn sekä karjanhoitoon.

Historiallisia nähtävyyksiä ovat Kültəpən muinaiset asuinpaikat, Çalxanqalan pronssikautinen linnoitus sekä maalaiskylien moskeijat. Paikallislehtenä ilmestyy *Şərqin səhəri* (”Idän aamu”).

## Lähteet

## Aiheesta muualla
* Azerbaidjan: Territorial and administrative units , ,
Straka

**Straka** on muun muassa seuraavien henkilöiden sukunimi:

* František Straka, tšekkiläinen jalkapallovalmentaja
* Josef Straka, tšekkiläinen jääkiekkoilija
* Martin Straka, tšekkiläinen jääkiekkoilija
Joensuun Mieslaulajat

**Joensuun Mieslaulajat** on joensuulainen mieskuoro. Se on perustettu vuonna 1911. Kuorossa on yli 50 laulajaa. Taiteellisena johtajana ja laulunjohtajana on vuodesta 2004 alkaen toiminut musiikin maisteri Kari Väänänen. 

Joensuun Mieslaulajat esittää sekä perinteistä mieslaulua että uudemman tyylin mieskuoro-ohjelmistoa. Keväällä 2010 kuoro saavutti kansallisessa sarjassa kolmannen sijan Suomen Mieskuoroliiton järjestämässä kansainvälisessä Leevi Madetoja -mieskuorokilpailussa.

Kuorossa toimii pääkuoron lisäksi pienryhminä Poikamieslaulajat ja Ukkomiehet. Laulajista on muodostunut myös kvartetteja, muun muassa Pienet Sievät. Lisäksi kuoroon kuuluu orkesteri Joensuun Miessoittajat. 

Kuoron toimipaikka on sen omistama Laulutalo Kauppakadulla.
 
## Aiheesta muualla
* Joensuun Mieslaulajat
Sōma

**Sōma** () on Japanin kaupunki Honshūn saarella Tōhokun alueella Fukushiman prefektuurissa. Se sijaitsee Tyynenmeren rannikolla prefektuurin koillisosassa. Kaupungin keskusta on rakentunut Udajoen varrelle. Sisämaassa kaupungin alue kohoaa Abukuman ylängölle, rannikolla on Matsukawauran lahti. Sōmassa on 37&nbsp;021 asukasta (syyskuussa 2020) ja sen pinta-ala on 197,79 neliökilometriä.

Sōman kaupunki perustettiin vuonna 1954 liittämällä yhteen Nakamuran (中村) maaseutukaupunki ja seitsemän ympäristön kyläkuntaa. Nakamura kehittyi Edo-kaudella 1600–1800-luvuilla Sōma-klaanin hallinnassa linnanaluskaupunkina ja Nakamuran daimiokunnan keskuksena. Tärkeitä elinkeinoja ovat maa- ja metsätalous, Matsukawauran lahdella harjoitettava vesiviljely ja kalastus. Kaupunkiin on sijoittunut myös teollisuutta ja sen satamaa on kunnostettu. Tōhokun maanjäristys ja tsunami maaliskuussa 2011 koettelivat kaupunkia pahoin: 465 ihmistä sai surmansa ja 1&nbsp;004 asuinrakennusta tuhoutui kokonaan.

Sōman rakennettuun kulttuuriperintöön kuuluu muun muassa Sōma Nakamura-jinjan šintolainen pyhäkkö, joka sijaitsee Nakamuran linnan raunioilla. Kaupunki tunnetaan kesäisin järjestettävästä Sōma Nomaoi -hevosfestivaalista. Se on valittu Japanin merkittävän aineettoman kansanperinnön luetteloon. Sōmaa palvelee JR Higashi-Nihonin Jōban-linja.

## Kuvia

Tiedosto:Haiden of Suzumigaoka Hachiman-jinja shrine.JPG|Suzumigaoka Hachiman-jinja
Tiedosto:相馬港 2020年.jpg|Sōman satamaa
Tiedosto:Soma city center area Aerial photograph.1975.jpg|Sōman kantakaupunki vuoden 1975 ilmakuvassa
Tiedosto:相馬駅.JPG|Sōman rautatieasema


## Lähteet

## Aiheesta muualla

* Kaupungin internetsivut
Sukagawa

**Sukagawa** () on Japanin kaupunki Honshūn saarella Tōhokun alueella Fukushiman prefektuurissa. Se sijaitsee sisämaassa prefektuurin keskiosassa Kōriyaman eteläpuolella. Kaupungin läpi virtaavat Abukumajoki ja sen sivujoki Shakadō. Lännessä kaupungin alue nousee Ōuvuorten reunavuorille, idässä Abukuman ylängölle. Sukagawassa on 75&nbsp;348 asukasta (syyskuussa 2020) ja sen pinta-ala on 279,43 neliökilometriä.

Sukagawaa palvelevat JR Higashi-Nihonin Tōhoku-päälinja ja Suigun-linja.

## Kuvia

Tiedosto:十念寺 - panoramio.jpg|Jūnen-jin temppeli
Tiedosto:Sukagawa City Hall - 2.jpg|Sukagawan kaupungintalo
Tiedosto:Fukushima prefectural road 187.JPG|Prefektuurintie 187 Sukagawan keskustassa
Tiedosto:JREast-Tohoku-main-line-Sukagawa-station-building-20151014-124000.jpg|Sukagawan rautatieasema


## Lähteet

## Aiheesta muualla

* Kaupungin internetsivut
Bandō

**Bandō** () on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin lounaisosassa Tonejoen vasemmalla rannalla. Etelässä kaupunki rajautuu Chiban prefektuuriin. Bandōssa on 53&nbsp;643 asukasta (syyskuussa 2020) ja sen pinta-ala on 123,03 neliökilometriä.

Bandō on kaupunkina suhteellisen nuori: se perustettiin vuonna 2005 liittämällä yhteen Iwain kaupunki ja Sashiman maaseutukaupunki.

## Kuvia

Tiedosto:Ibaraki Nature Museum entrance.jpg|Ibarakin luonnontieteellinen museo
Tiedosto:Bando Civic Concert Hall.jpg|Bandōn konserttitalo
Tiedosto:Sugaonuma.JPG|Sugaonuma
Tiedosto:Yasaka Shrine, Bando (Iwai), Ibaraki - panoramio.jpg|Yasaka-jinja


## Lähteet

## Aiheesta muualla

* Kaupungin internetsivut
III (Haloo Helsinki! -yhtyeen albumi)

**III** (kolme) on Haloo Helsinki! -yhtyeen kolmas albumi. Se julkaistiin 2. maaliskuuta 2011. Albumi on myynyt platinaa (20&nbsp;000 myytyä levyä). Samoin yhtyeen läpimurtosingle ”Maailman toisella puolen” on ylittänyt harvinaisen singlen platinalevyyn oikeuttavan määrän (10&nbsp;000 kappaletta).

Albumi ylsi Suomen virallisen listan sijalle 8.
## Kappaleet

## Arvostelut
* Keskisuomalainen: *positiivinen*

## Listasijoitukset

## Lähteet
Tamura

**Tamura** () on Japanin kaupunki Honshūn saarella Tōhokun alueella Fukushiman prefektuurissa. Se sijaitsee sisämaassa prefektuurin keskiosassa Abukuman ylängöllä. Pääosa kaupungin alueesta on noin 400–700 metrin korkeudella merenpinnasta. Korkeimpiin vuorenhuippuihin kuuluu yli kilometriin kohoava Hiyama. Tamurassa on 35&nbsp;351 asukasta (syyskuussa 2020) ja sen pinta-ala on 458,33 neliökilometriä.

Tamura on kaupunkina suhteellisen nuori: se perustettiin vuonna 2005 liittämällä yhteen Funehikin, Ōgoen, Takinen ja Tokiwan maaseutukaupungit sekä Miyakojin kyläkunta. 

Tamuraa palvelee JR Higashi-Nihonin Ban’etsu-itälinja.

## Kuvia

Tiedosto:Abukuma Cave 03.jpg|Abukuman luolan tippukiviä
Tiedosto:Ban'etsu East Line in Tamura City 05.jpg|Ban’etsu-itälinja Tamurassa
Tiedosto:Mount Kamakura (Tamura) 15.jpg|Kamakuravuori
Tiedosto:Funehiki Station North Exit.JPG|Funehikin rautatieasema


## Lähteet

## Aiheesta muualla

* Kaupungin internetsivut
Qəbələ

**Qəbələ** (; vuoteen 1991 saakka *Qutqaşen* tai *Qutqaşın*, ven. Куткаше́н, *Kutkašen*) on kaupunki Kaukasusvuoriston reuna-alueella Azerbaidžanissa. Se sijaitsee Dəmiraparançay-joen rannalla 220 kilometriä Bakusta luoteeseen. Kaupunki on Qəbələn piirin keskus. Sen kautta kulkee İsmayıllın ja Şəkin välinen maantie. Asukkaita on 12&nbsp;800 henkeä (vuonna 2010).

1700-luvulla Qutqaşen oli jonkin aikaa samannimisen sulttaanikunnan keskus. Myöhemmin se liitettiin Şəkin kaanikuntaan. Vuonna 1930 Qutqaşenista tuli piirikeskus ja vuonna 1973 kaupunki. Vuonna 1991 se nimettiin Qəbələksi 20 kilometrin päässä sijainneen Kaukasian Albanian muinaisen pääkaupungin mukaan. 

Kaupunki on maatalousalueen keskus, jossa on lähinnä elintarvike- ja jalostusteollisuutta. Nähtävyyksiin kuuluvat 1700-luvulla rakennettu moskeija ja historiallinen museo. Lähistöllä sijaitsee Venäjän armeijan käyttämä tutka-asema.

## Lähteet

## Aiheesta muualla

* Qəbələn piirin sivusto , 
* Azerb.com: Gabala (Qabala, Qebele, Kutkashen, Gutgashen)
Hopkaliitti

**Hopkaliitti** on hopean, koboltin, kuparin ja mangaanin oksidien seos, jota on käytetty kaasunaamarien suodattimissa. Hopkaliitti on katalyytti, joka kiihdyttää alhaisissakin lämpötiloissa myrkyllisen hiilimonoksidin hapettumista hiilidioksidiksi, joka on pieninä pitoisuuksina vaaratonta. Seos on nimetty keksijänsä, Kalifornian yliopiston professorin John Hopkinsin mukaan.

## Lähteet
Yhdistyneen kuningaskunnan parlamenttivaalit 1992

**Yhdistyneen kuningaskunnan parlamenttivaalit 1992** pidettiin 9. huhtikuuta. Vaaleissa John Majorin johtama konservatiivipuolue sai neljännen peräkkäisen voiton parlamenttivaaleissa: se sai 336 paikkaa ja työväenpuolue 271. Vaalit olivat yllätykselliset, sillä mielipidemittaukset olivat ennustaneet työväenpuolueelle voittoa.

## Lähteet

## Aiheesta muualla
La Cream

**La Cream** on ruotsalainen elektronista musiikkia esittävä yhtye. Yhtye oli suosionsa huipulla 1990-luvun lopulla.

Yhtyeen tunnetuimpia kappaleita ovat "*You*", "*Free*" ja *"Say Goodbye"*. Kappaleiden sanoitukset koostuivat ranskan-, espanjan- ja englanninkielisistä sanoista.

Yhtyeen kokoonpano hajosi, kun laulajatar Tess Mattisson aloitti oman soolouran vuonna 2000.

Vuoden 2012 jälkeen Tess toi La Creamin takaisin keikkalavoille ja on esiintynyt suosituilla 90s festareilla ympäri Eurooppaa, erityisesti pohjoismaissa.

## Diskografia
### Sound & Vision (1999)
#
#
#
#
#
#
#
#
#
#
#
#

### Singlet
* 
* 
* 
* 

## Aiheesta muualla
* La Cream - You
* Discogs La Cream
* Facebook-sivu
SL2

**SL2** on englantilainen elektronista musiikkia esittävä yhtye. Yhtye oli suosionsa huipussa 1990-luvulla. Yhtyeen tunnetuimpia kappaleita ovat muun muassa "*On A Ragga Tip*", "*Way In My Brain*" ja "*Dj's Take Control*". Cappellan Kelly Overett on vaikuttanut yhtyeessä.

## Diskografia
* 1989 *Do That Dance / It Ain't Nothing*
* 1991 *DJ's Take Control*
* 1991 *The Noise*
* 1992 *On A Ragga Tip*
* 1992 *Way In My Brain (Remix)*
* 2015 *The SL2 EP*

## Aiheesta muualla
* On A Ragga Tip
The Free

**The Free** on saksalainen elektronista musiikkia esittävä yhtye. Yhtye oli suosionsa huipussa 1990-luvulla. Yhtyeen tunnetuimpia kappaleita ovat muun muassa "Loveletter From Space" ja "Lover On The Line".

## Diskografia
* *Crazy Worlds* (1996)

### Singlet
* Born Crazy (1994)
* Lover on the Line (1994)
* Dance the Night Away (1995)
* Shout (1996)
* Loveletter from Space (1996)
* Fly (1999)

## Aiheesta muualla
* The Free - Loveletter From Space 
* Discogs The Free
Lumikirsikkäät

**Lumikirsikkäät** eli **lumivaaksiaiset** eli **talvivaaksiaiset** (*Chionea*) on pieni, vaaksiaisiin lukeutuva suku. Aikuiset hyönteiset ovat aktiivisia talvella. Suvun reilun kolmenkymmenen lajin levinneisyys rajoittuu Eurooppaan, Aasian pohjoisosaan ja Pohjois-Amerikkaan.

Lumikirsikkäät ovat pieniä, 3&ndash;8 mm pitkiä, siivettömiä ja pitkäjalkaisia hyönteisiä. Niiden yleisvaikutelma on hyvin hämähäkkimäinen. Ruumiin väri vaihtelee kellertävästä tumman ruskeaan. Pää on pieni, samoin verkkosilmät ja tuntosarvet ovat lyhyet. Huulirihmat ovat lähes tuntosarvien pituiset. Siivet ovat erittäin lyhyet, mutta nuppineulaa muistuttavat väristimet ovat kehittyneet. Takaruumis on pitkänomainen ja pullea. Hyönteisen vartalo on kuitenkin pieni verrattuna pitkiin ja melko paksuihin raajoihin. Lumikirsikkäiden ruumiinnesteessä on yhdisteitä, jotka estävät hyönteisen jäätymisen vaikka lämpötila alittaa veden jäätymispisteen.

Aikuisia lumikirsikkäitä voi tavata marraskuusta maaliskuuhun, pääasiassa kuitenkin tammi-helmikuussa. Hyönteiset liikkuvat lumen pinnalla lämpötilan ollessa korkeampi kuin &minus;6&nbsp;°C ja ovat aktiivisimmillaan kun on lämpimämpää kuin &minus;3&nbsp;°C. Tuulisella säällä ne pysyttelevät piilossa. Aikuiset vaaksiaiset eivät nauti ravintoa. Parittelu tapahtunee syksyllä ennen luman tuloa tai talven aikana lumikerroksen alla ja naaras laskee munat maahan, lumen alle. Toukat elävät maaperässä.

Lumikirsikkäitä tunnetaan Fennoskandiasta kolme lajia, joita kaikkia tavataan myös Suomesta. Lajit ovat vuorilumikirsikäs (*Chionea araneoides*), lapinlumikirsikäs (*Chionea crassipes*) ja nuoskalumikirsikäs (*Chionea lutescens*).

## Lähteet

## Aiheesta muualla
* W. Marchand (1917): "Notes on the Habits of the Snow-Fly (Chionea)". Psyche 24, 142&ndash;152  
* ITIS: Chionea
Real McCoy

**Real McCoy** on saksalainen elektronista musiikkia esittävä yhtye. Yhtye oli suosionsa huipussa 1990-luvulla. Yhtyeen tunnetuimpia kappaleita ovat muun muassa ”Another Night”, ”Automatic Lover”, ”Run Away” ja ”Love & Devotion”.

## Diskografia
* 1990 *On the Move!*
* 1993 *Space Invaders*
* 1995 *Another Night*
* 1997 *One More Time*

### Singlet
* Pump Up the Jam – RAP (1989)
* It's On You (1990)
* Don't Stop (feat. Sunday) (1990)
* Make a Move (1991)
* Let's Talk About Love (1992)
* No Showbo (1992)
* Another Night (1993)
* Automatic Lover (Call for Love) (1994)
* Run Away (1994)
* Love & Devotion (1995)
* Come and Get Your Love (1995)
* Sleeping with an Angel / Ooh Boy (1995)
* One More Time (1997)
* I Wanna Come (with You) (1997)
* (If You're Not in It for Love) I'm Outta Here (1997)
* Pump Up the Jam '98 (1998)
* It's On You (1999)
* Hey Now (2000)
* Follow My Heart (2006)
* People Are Still Having Sex (2007)
* Two Hearts (2009)

## Aiheesta muualla
* Real McCoy Another Night
* Discogs Real McCoy
Sementaatio

**Sementaatio** on geologinen tapahtumasarja, jossa kerrostunut rapautumisaines vähitellen lujittuu kiveksi. Aineksen kivi- tai mineraalirakeiden väleihin ja ympärille saostuu ja kiteytyy iskosainetta, minkä jälkeen löysä sedimentti kovettuu. Iskosaineena on tavallisimmin kvartsi tai kalsiitti.

## Lähteet
Twenty 4 Seven

**Twenty 4 Seven** on alankomaalainen elektronista musiikkia esittävä yhtye. Yhtye oli suosionsa huipussa 1990-luvulla. Yhtyeen tunnetuimpia kappaleita ovat muun muassa "*Slave To The Music*", "*Is It Love*" ja "*Take Me Away*".

## Diskografia
* 1990 *Street Moves*		
* 1993 *Slave to the Music*
* 1994 *I Wanna Show You*
* 1997 *Twenty 4 Hours a Day, Seven Days a Week*

## Aiheesta muualla
* Twenty 4 Seven - Slave To The Music
* Discogs Twenty 4 Seven
Ordubadin piirikunta

**Ordubadin piirikunta** (, ) on paikallishallintoalue Azerbaidžaniin kuuluvassa Nahitševanin autonomisessa tasavallassa. Vuonna 1930 perustetun piirin pinta-ala on 972 neliökilometriä. Asukkaita on 45&nbsp;400 henkeä (vuonna 2010).

Ordubadin piiri sijaitsee Nahitševanin itäosassa. Se rajoittuu pohjoisessa ja idässä Armeniaan, etelässä Iraniin ja lännessä Culfan piiriin. Etelärajalla virtaa Araksjoki.

Piirin keskus on Ordubadin kaupunki. Muita merkittävämpiä paikkakuntia ovat Şəhriyarin, Parağaçayn ja Ağdərən taajamat. Kuntia on yhteensä 45 ja kyliä 43. 

Ordubadista on maantie- ja rautatieyhteys Nahitševaniin. Tärkein elinkeino on maatalous, joka on erikoistunut viljan, hedelmien ja vihannesten viljelyyn sekä karjanhoitoon.

## Lähteet

## Aiheesta muualla

* Azerbaidjan: Territorial and administrative units , ,
Komulainen

**Komulainen** on suomalainen sukunimi, joka on muun muassa seuraavilla henkilöillä:

* Aapo Komulainen (s. 2003), pesäpalloilija, Jani Komulaisen (s. 1978) poika
* Alex Komulainen (s. 2000), tanssija ja tanssinopettaja 
* Antti Vihtori Komulainen (1870–1937), kansakoulunopettaja, kunnallisneuvos ja kaupunginjohtaja
* Ari Komulainen (s. 1958 tai 1959), umpihankihiihtäjä
* Eeva-Kirsti Komulainen (s. 1953), näyttelijä
* Erkki Komulainen (s. 1943), kasvatustieteilijä, Martti Komulaisen poika
* Jani Komulainen (s. 1975), pesäpalloilija
* Jani Komulainen (s. 1978), pesäpalloilija
* Jari Komulainen (s. 1958), liikemies, presidentti Mauno Koiviston entinen vävy
* Joonas Komulainen (s. 1990), jääkiekkoilija
* Jorma Komulainen (s. 1947), valokuvaaja
* Juho Komulainen (1875–1927), kansanedustaja
* Jyri Komulainen (s. 1968), teologi, uskonnontutkija ja kirjailija
* Kalle Komulainen (1917–1984), runoilija
* Kristiina Komulainen (s. 1978), radio- ja televisiojuontaja, tuottaja ja toimittaja
* Lauri Komulainen (1931–2008), yritysjohtaja, kauppaneuvos
* Lauri Komulainen (1934–2011), näyttelijä
* Marja-Leena Komulainen (s. 1944), meteorologi, Erkki Komulaisen puoliso
* Marjut Komulainen (s. 1953), näyttelijä, käsikirjoittaja ja elokuvaohjaaja
* Martti Komulainen (1912–1994), pastori, upseeri
* Mikko Komulainen (s. 1994), jääkiekkoilija
* Olli-Pekka Komulainen (s. 1985), jääkiekkoilija
* Tanja Komulainen (o.s. *Mäkinen*, s. 1980), kiekonheittäjä, kuulantyöntäjä, painonnostaja, lääkäri
* Timo Komulainen (s. 1953), maanviljelijä ja osuustoimintavaikuttaja, maanviljelysneuvos.
Raghu Rai

**Raghu Rai** (s. 1942) on intialainen valokuvaaja ja kuvajournalisti. Rai on Magnum Photos -kuvatoimiston jäsen. Rai aloitti valokuvaajana kalkuttalaisessa *[[The Statesman]]* -sanomalehdessä vuonna 1966. Henri Cartier-Bresson ehdotti Rai'ta liittymään Magnum Photos -kuvatoimistoon vuonna 1977 nähtyään tämän töitä Pariisissa vuonna 1971. Rai toimi *[[India Today]]* -sanomalehden kuvatoimituksen päällikkönä vuosina 1982–1991.

Rai on toiminut useaan kertaan World Press Photo -lehtikuvakilpailun tuomaristossa. Rai on julkaissut lähes 20 kirjaa, jotka käsittelevät muun muassa Äiti Teresaa sekä Bhopalin onnettomuutta ja sen seurauksia.

## Teoksia
*1974       A Day in the life of Indira Gandhi, Nachiketa Publications, Intia
*1983       Delhi: A Portrait, Delhi Tourist Development Corporation/Oxford University Press, Intia/UK
*1984       The Sikhs, Lustre Press, Intia
*1985       Indira Gandhi (with Pupul Jayakar), Lustre Press, Intia
*1986/87  Taj Mahal, Times Editions, Singapore; Robert Laffont, France; Rizzoli Publications, Yhdysvallat
*1988       Dreams of India, Time Books International, Singapore; (L'Inde), Arthaud, Ranska
*1989       Calcutta, Time Books International, Intia
*1990       Delhi and Agra (with Lai Kwok Kin and Nitin Rai), Hunter Publications, Inc., Yhdysvallat
*1990/91  Tibet in Esilio, Mondadori, Italy; (Tibet in Exile), Chronicle Books, Yhdysvallat
*1991       Khajuraho, Time Books International, Intia
*1994       Raghu Rai's Delhi, Indus/Harper Collins, Intia
*1996       Faith and Compassion: The Life and Work or Mother Teresa, Element Books, Yhdysvallat
*1996/01  Dreams of India, Times Editions, Singapore/Greenwich, UK
*1997       My Land and Its People, Vadehra Gallery, Intia
*1998       Man, Metal and Steel, Steel Authority of India, Ltd., Intia
*2000       Raghu Rai... in his Own Words, Roli Books, Intia
*2000       Lakshadweep, UT of Lakshadweep, Intia
*2001       Raghu Rai's India - A Retrospective, Asahi Shimbun, Japani
*2002       Bhopal Gas Tragedy (with Suroopa Mukherjee), Tulika Publishers, Intia
*2003/04  Saint Mother: A Life Dedicated, Timeless Books, India;Mère Teresa), La Martinière, Ranska
*2004       Exposure: Portrait Of A Corporate Crime, Greenpeace, Alankomaat
*2004       Indira Gandhi: A Living Legacy, Timeless Books, Intia
*2005       Romance of India, Timeless Books, Intia
*2005       Mother Theresa: A Life of Dedication, Harry N. Abrams, Yhdysvallat
*2010       India's Great Masters: A Photographic Journey into the Heart of Classical Music

## Lähteet

## Aiheesta muualla
* Magnum Photos: Raghu Rai
Muhammad ibn Hammam

**Muhammad ibn Hammam** (, s. 8. toukokuuta 1949 Doha) on qatarilainen jalkapallovaikuttaja, joka toimi Aasian jalkapalloliiton puheenjohtajana ja Kansainvälisen jalkapalloliitto Fifan varapuheenjohtajana. Fifa asetti hänet joulukuussa 2012 elinikäiseen toimintakieltoon.

Hammam valittiin Aasian jalkapalloliiton puheenjohtajaksi 2002. Hänen toimikaudellaan muun muassa perustettiin AFC Champions League ja Qatar sai 2022 maailmanmestaruuskilpailut. Aiemmin Hammam oli toiminut muun muassa Qatarin jalkapalloliiton, lentopalloliiton ja pöytätennisliiton puheenjohtajana.

Hammam valittiin Fifan hallituksen jäseneksi 1996. Maaliskuussa 2011 hän ilmoitti asettuvansa ehdolle Fifan puheenjohtajavaaleihin. Hammam kuitenkin vetäytyi korruptiosyytöksen vuoksi ehdokkuudesta toukokuun lopulla, alle viikko ennen vaaleja. Fifan eettinen komitea hyllytti hänet kaikesta jalkapallotoiminnasta tutkinnan ajaksi. Heinäkuussa 2011 eettinen komitea asetti Hammamin elinikäiseen toimintakieltoon Karibian jalkapalloliiton jäsenten lahjonnasta. Hammam kiisti syytökset ja valitti tuomiosta urheilun vetoomustuomioistuimeen, joka heinäkuussa 2012 perui tuomion todisteiden puutteellisuuden vuoksi. Myöhemmin Fifa aloitti uuden tutkinnan Hammamin toimista ja joulukuussa 2012 hän sai elinikäisen toimintakiellon toimistaan Aasian jalkapalloliiton toimitusjohtajana.

## Lähteet
27 Euterpe

**27 Euterpe** on suurehko päävyöhykkeen asteroidi. Sen löysi John Russell Hind 8. marraskuuta 1853. Asteroidi nimettiin Euterpen, kreikkalaisen mytologian musiikin muusan, mukaan. Euterpe on yksi kirkkaimmista asteroideista. Se saavuttaa apogeuminsa 25. joulukuuta 2015.

## Lähteet
*Psi.edu